text: Ny mindretals-rapport tegner rosenrødt billede
  02 april 2012 kl. 13.40
  [size=2]I dag udkom mindretalsrapporten fra den slesvig-holstenske delstatsregering. Den årlige officielle status over situationen for de to mindretal i det dansk-tyske grænseland tegner et rosenrødt billede.[/size]
  Det er den slesvig-holstenske ministerpræsident Peter Harry Carstensen der har udgivet den 150 sider lange rapport.
  Ifølge rapporten er forholdene for både det tyske og det danske mindretal stadig et forbillede for resten af Europa.
  Det til trods for omfattende nedskæringer i de slesvig-holstenske tilskud til begge mindretal.
  De danske skoler i Sydslesvig modtager nu kun 85 procent af den støtte, som der gives til de tyske skoler lige syd for grænsen. En kendsgerning, der registreres men ikke uddybes i mindretalsrapporten.
  